
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Tiekėjo kvalifikacija turi atitikti šiame priede nustatytus reikalavimus kvalifikacijai.

	Eil.
Nr.
	Reikalavimai
	Reikalavimus įrodantys dokumentai
	Subjektas, kuris turi atitikti reikalavimą

	1.
	Tiekėjas per paskutinius 3 metus arba per laiką nuo tiekėjo įregistravimo dienos (jeigu tiekėjas vykdo veiklą mažiau nei 3 metus) iki pasiūlymo pateikimo termino pabaigos pagal vieną ar daugiau sutarčių yra savo jėgomis tinkamai atlikęs tvarkomųjų statybos ir (ar) tvarkomųjų paveldosaugos darbų kultūros paveldo statinyje ir/ar kultūros paveldo objekte, kurių vertė yra ne mažesnė kaip 150 000 Eur be PVM.
	Pateikiama su pasiūlymu: EBVPD ir per paskutinius 3 metus atliktų darbų sąrašas (Pirkimo sąlygų priedas Nr. 9).
Dokumentai, kuriuos turės pateikti galimas laimėtojas:
Užsakovų (tiek viešųjų, tiek privačiųjų) pažymos, kuriose nurodoma, kad reikalaujamų darbų atlikimas ir galutiniai rezultatai buvo tinkami. 
Pažymose turi būti nurodyta darbų atlikimo vertė, data ir vieta, ar darbai buvo atlikti ir užbaigti pagal darbų atlikimą reglamentuojančių teisės aktų bei pirkimo sutarties reikalavimus.
	Tiekėjas. Jei pasiūlymą teikia ūkio subjektų grupė, šį kvalifikacijos reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Tiekėjas ir ūkio subjektai, kurių pajėgumais remiasi tiekėjas pagrindžiant atitikimą šiam kvalifikaciniam reikalavimui, privalo prisiimti solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju).
Subtiekėjams šis reikalavimas nenustatomas.

	2.
	Tiekėjas, pirkimo sutarties vykdymui, privalo turėti:
1. ne mažiau kaip vieną ypatingojo statinio statybos vadovą, statinio pobūdis – pastatai, tipas - negyvenamieji pastatai, statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje, pastatų paskirties grupė – visuomeninių, paskirtis – mokslo.
2. ne mažiau kaip vieną ypatingojo statinio specialiųjų statybos darbų vadovą, statinio pobūdis – pastatai, tipas - negyvenamieji pastatai, statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje, pastatų paskirties grupė – visuomeninių, paskirtis – mokslo:
elektrotechnikos darbams (statinio elektros inžinerinių sistemų įrengimas);
3. ne mažiau kaip vieną statybos vadovą, turintį teisę vadovauti  tvarkomiesiems paveldosaugos darbams;
4.  ne mažiau kaip 1 kvalifikuotą specialistą, turintį teisę atlikti tvarkomuosius paveldosaugos darbus, specializacija:
- akmens mūro, natūralaus akmens, plytų mūro darbai;
- dekoratyvinio tinko ir tinkuotų dažytų paviršių darbai;
- medinių konstrukcijų, medžio apdailos ir stalių gaminių darbai.
Pastaba: Jei kvalifikacijos dokumente yra nurodytas visas reikalaujamas statinių tipas (neišskirti / nenurodyti paskirties grupė ir paskirtis) – tokie kvalifikacijos dokumentai yra tinkami.

Specialistas gali būti siūlomas vienai ar kelioms pozicijoms, jei jis turi teisę ar kvalifikaciją pagal šiuose punktuose nurodytus reikalavimus  arba keli specialistai gali būti pasitelkiami į vieną poziciją, jeigu jų kvalifikacija atitinka tai pozicijai keliamus reikalavimus.
	Pateikiama su pasiūlymu: EBVPD ir
Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (Pirkimo sąlygų priedas Nr. 10), kuriame nurodomi specialisto vardas, pavardė, darbovietė, jo pareigos, vykdant pirkimo sutartį.
Dokumentai, kuriuos turės pateikti galimas laimėtojas:
1. Siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra tiekėjo darbuotojas).
2. Lietuvos Respublikos ir trečiųjų šalių piliečiams ir kitiems fiziniams asmenims - statinių statybos techninės veiklos pagrindinių sričių vadovams - (išskyrus užsienio šalies specialistus*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams* išduoti teisės pripažinimo dokumentai, arba užsienio šalies specialistams* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.
Perkančioji organizacija informaciją apie Lietuvoje išduotus kvalifikacijos dokumentus pasitikrina SSVA registruose https://www.ssva.lt/cms/registrai.
Jeigu dėl sistemos techninių trikdžių Pirkimo vykdytojas neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui.
3. Kultūros ministerijos nustatyta tvarka išduoti atestatai, suteikiantys specialistams teisę  vadovauti  tvarkomiesiems paveldosaugos darbams,  atlikti tvarkomuosius paveldosaugos darbus.
*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo statinių statybos vadovo /specialiųjų statybos darbų vadovo pareigas, pripažinus jų kilmės valstybėje turimą teisę eiti analogiškų statinių statybos vadovo /specialiųjų statybos darbų vadovo pareigas. 
Užsienio šalies specialisto turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos. Teisės pripažinimo dokumentai turi būti gauti iki pirkimo sutarties pasirašymo. Užsienio šalies specialistai turi pareigą kreiptis į SSVA ir gauti teisės pripažinimo dokumentą. Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.
Jei Pasiūlymą teikia šiame punkte nurodytas užsienio Tiekėjas, turintis teisę vykdyti atitinkamus darbus ne Lietuvos Respublikoje, gali būti pateiktos patvirtinančių dokumentų, jog fizinis asmuo kreipėsi į VšĮ Statybos sektoriaus vystymo agentūrą dėl teisės pripažinimo dokumento išdavimo (kaip tai numatyta STR 1.02.01:2017 VIII ir IX skyriuose) skaitmeninės kopijos. Tokiu atveju, kai užsienio Tiekėjas įrodymui pateikia ne teisės pripažinimo dokumentą, o kitus dokumentus, teisės pripažinimo dokumentą jis privalės pateiki per Pirkimo vykdytojo nustatytą protingą terminą.

	Tiekėjas.
Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.



	Pastabos:
1.  Visi pateikti dokumentai, būtini sutarčiai vykdyti, turi būti galiojantys visą sutarties vykdymo laikotarpį arba turi būti pateikta garantija, kad sutarties vykdymo laikotarpiu dokumentų galiojimas bus užtikrintas (pratęstas), arba kitomis priemonėmis bus užtikrinta galimybė vykdyti sutartinius įsipareigojimus pagal užsakovo konkurso sąlygose nurodytus reikalavimus.



2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3. Tiekėjas gali pasitelkti pirkimo sutarčiai įvykdyti kitus ūkio subjektus ir/ar subrangovus (turi pateikti statusą įrodančius dokumentus), neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajai organizacijai, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje (specialiųjų pirkimo sąlygų 6 priedas). Tiekėjas įsipareigoja, kad pirkimo sutartį vykdys tik tokią teisę turintys fiziniai ar juridiniai asmenys. 
